ต้องลุกขึ้นก้าวหน้า จักร์กวินทร์ ผู้อยู่เบื้องหลังคลิปดีที่คนไทยต้องดู
ประเทศไทยจะต้องเข้มแข็ง เพื่อในหลวง เป็นอีกหนึ่งคลิปที่มีความยาวเพียง 3 นาทีเศษ จากฝีมือของช่างภาพชื่อดังที่นำเสนอออกมาสะท้อนภาพอีกมุมหนึ่ง นอกจากความโศกเศร้าในการสูญเสียบุคคลสำคัญของประเทศ ที่ได้รับการพูดถึงกันอย่างมากมาย,ผมเห็นความโศกเศร้าของตัวเอง คนรอบข้าง และผู้คนมากมาย จนทำให้เราลืมอะไรไปหรือเปล่า ลืมหน้าที่ของตัวเอง เราทำคลิปนี้ออกมาเพราะไม่อยากเห็นคนไทย พูดอย่างเดียวว่ารักพ่อหลวง แต่ไม่ทำตามที่ท่านทรงสอนด้วยการลงมือทำให้เห็น ทำไมคุณไม่ลองเปลี่ยนคำพูดมาเป็นทำแบบที่พระองค์ท่านทรงทำให้ดู และอยากจะเห็น มันจะดีกว่าไหม, ช่างภาพชื่อดังอธิบาย,ไทยรัฐออนไลน์มีโอกาสได้เปิดใจ อาร์ม จักร์กวินทร์ ภู่สวาสดิ์ ช่างภาพชื่อดังบอกเล่าเรื่องราวของคลิปที่กำลังมีการแชร์และพูดถึงแรงบันดาลใจ พร้อมกับย้อนช่วงเวลากลับไปวันที่ 13 ต.ค.วันที่น้ำตาท่วมประเทศไทยว่า ,ตอนมีประกาศสำนักพระราชวัง พระบาทสมเด็จพระปรมินทรมหาภูมิพลอดุลยเดช สวรรคต เรากำลังทำงานอยู่ พอรู้ข่าวปุ๊บใจพวกเราไม่อยู่กับเนื้อกับตัว บางจังหวะบ่าว-สาวก็ขอตัวไปร้องไห้ในรถ ผมและทีมงานก็ไม่ไหว ตัดสินใจว่าต้องทำอะไรสักอย่าง เลยแบ่งทีมลงไปที่ศิริราชทันที แต่ผมยังต้องทำงาน เพราะทุกอย่างต้องเดินหน้าต่อไป ค่อยๆ ถ่าย จนกระทั่งเสร็จภารกิจ พอทีมงานที่ลงไปมาถึงออฟฟิศ เราเห็นสภาพพวกเขาแต่ละคนว่าหนักหนามาก กลับมาเศร้ามากมาย,หลังจากวันนั้น ช่างภาพชื่อดังบอกว่า ไม่ใช่แค่ตน ทีมงานทั้งหมดในออฟฟิศเศร้าโศกเสียใจ และไร้พลัง จึงตัดสินใจประกาศหยุดงาน ตนและภรรยาออกเดินทางมาร่วมงานในวันเคลื่อนพระบรมศพ (วันที่ 14 ต.ค.) พร้อมกับติดกล้องถ่ายภาพมาด้วย แต่ไม่ได้คิดว่าจะเก็บเป็นชิ้นงาน เราไปด้วยความรู้สึกอยากเป็นส่วนหนึ่งในการแสดงความอาลัยพ่อหลวงของเราเป็นครั้งสุดท้าย ,วันนั้นผมจำได้ประชาชนมากันอย่างมากมาย ตอนที่เคลื่อนพระบรมศพผ่านประชาชน ทุกอย่างเงียบสงบมาก ผมถ่ายไปร้องไห้ไป แต่ไม่ได้ภาพอะไรมากมาย เพราะเราอยู่ในพื้นที่จำกัด แต่จุดเร่ิมของวิดีโอมันเกิดขึ้นในวันที่ 22 ต.ค. เป็นวันที่ร่วมกันร้อง เพลงสรรเสริญพระบารมี ที่ท้องสนามหลวง,ที่มาวิดีโอรักพ่อต้องเดินหน้า ,อาร์มบอกว่า ตั้งใจจะไปแสดงความอาลัยกับภรรยาตั้งแต่ช่วงเช้า แต่เนื่องจากลูกไม่สบายต้องเข้าโรงพยาบาลเสร็จช่วงบ่าย พอไปถึงรอบแรกร้องเสร็จแล้ว เราเดินสวนกับคนที่กำลังเดินออก เดินไป เก็บภาพไป ผู้คนเริ่มจับจองพื้นที่เพื่อร้องเพลงในรอบกลางคืน ปรากฏเย็นฝนตกหนัก เราหลบฝนและเก็บภาพนิ่งไปด้วยหลายภาพเป็นภาพประวัติศาสตร์ บางคนนั่งสมาธิกับฝน มีญาติๆ คอยกางร่มให้ เราอยู่ตรงนั้น ตากแดด ตากฝน ถึง 4 ทุ่ม เพื่อรอเวลาแล้วก็ได้ภาพอย่างที่เห็น ,จากนั้นกลับมาผมเห็นความโศกเศร้าของตัวเอง คนรอบข้าง ผู้คนมากมายที่อยู่ที่นั่นและทั่วประเทศ เรามีความรู้สึกว่า ถ้าพวกเรามัวแต่เสียใจ จนทำให้เราลืมหน้าที่ของตัวเองไปหรือเปล่า ประเทศชาติเป็นแบบนี้ เราจะหยุดแบบนี้อย่างนั้นหรือ ทะเลาะกันแบบนี้หรือ เราทำคลิปนี้ออกมาเพราะไม่อยากเห็นคนไทยพูดอย่างเดียวว่ารักพ่อหลวง แต่ไม่ทำตามที่ท่านทรงสอนด้วยการลงมือทำให้เห็น ทำไมคุณไม่ลองเปลี่ยนคำพูดมาเป็นทำเลยดีกว่า โดยไม่ว่าใคร ทำอะไรก็ได้แต่ต้องดำเนินต่อ ขอให้เร่ิม ถือว่าจุดนี้เป็นโอกาสในการเร่ิมทำความดีเพื่อให้ท่านสบายพระราชหฤทัยบนสรวงสวรรค์ ทุกคนกลับมามีสติ นี่คือไอเดียหลักของคลิปที่มีความยาว 3.24 นาที,จักร์กวินทร์ถ่ายภาพฟรีเพื่อพ่อ,ช่างภาพชื่อดังบอกว่า หลังจากคลิปเผยแพร่และถูกแชร์ออกไป กระแสตอบรับดีมากๆ คิดว่าอาจจะมีอีกเวอร์ชั่นไหม แต่เนื่องจากฟุตเทจเรามีน้อยมาก จึงตั้งใจว่านับจากนี้จะลงพื้นที่เก็บภาพให้มากที่สุด และอีกหนึ่งความตั้งใจที่สำคัญ เร็วๆนี้จักร์กวินทร์จะไปถ่ายภาพให้ทุกคนที่มาร่วมงานแสดงความอาลัยฟรี โดยตนจะนำพระบรมฉายาลักษณ์ของในหลวง ร.9 มาให้ประชาชนถือถ่ายภาพง่ายๆ พร้อมกับปล่อยให้โหลดฟรีทางเฟซบุ๊กของ ,Jakawin Photography, ในคืนวันที่ถ่ายภาพ โหลดฟรีได้เลย ทำจนกว่าพิธีการต่างๆ จะเสร็จสิ้น,จริงๆ ถ้ามีเสียบปลั๊กไฟ เราก็จะสามารถปริ้นต์แจกภาพให้ประชาชนได้ทันที แต่เนื่องจากไม่มีที่เสียบปลั๊กให้ จึงตัดสินใจว่าถ่ายภาพเสร็จก็จะนำรูปมาทำให้เสร็จอย่างรวดเร็ว ประชาชนสามารถไปโหลดได้ฟรีๆ โดยจะลงพื้นที่ให้ได้มากที่สุดตั้งแต่บ่าย 2 ถึงบ่าย 4 โมงเย็นในวันที่พวกเราไม่มีงานก็จะลงไปถ่ายเพื่อให้ทุกคนมีภาพในประวัติศาสตร์เป็นของตัวเอง อย่างไรก็ดี ตารางวันลงพื้นที่สามารถเช็กได้ในเฟซบุ๊กของเรา ,๙ หน้า ก้าวหน้า,ท้ายที่สุด จักร์กวินทร์ กล่าวทิ้งท้ายด้วยว่า พ่อหลวงสำหรับตนแล้วคือแรงบันดาลใจมากมาย ทรงเป็นแบบอย่างในการทำงานและการใช้ชีวิต สิ่งที่ต้นจำได้ขึ้นใจก็คือเรื่อง การคิดใหญ่ ทำใหญ่ ที่ท่านทรงทำให้ดู ว่า การคิดใหญ่ ทำใหญ่อะไรก็แล้วแต่ต้องใส่ความสนุกและความสุขลงไปด้วย หรือแม้กระทั่งการให้ ยิ่งใหญ่มาก ยิ่งดี เป็นคำสอนที่เราจดจำและดำเนินตามรอยพระบาทของพ่อเสมอมาและตลอดไป,สิ่งหนึ่งที่เราทำเอาไว้ในคลิปนี้ให้เป็นซิมโบลิก ก็คือเลข ๙ ถ้าเราดูคลิปตอนจบจะสังเกตได้ว่า ตอนต้นเราเขียนเลข ๙ เหมือนกำลังจะจบ แต่มันยังไม่จบ เพราะมันมีความขัดแย้ง เป็นซิมโบลิกว่า การ ก้าว ถอยหลัง และตอนจบสุดท้ายเลข ๙ ที่เราเขียนให้เสร็จ หมายถึงจะเสร็จได้ถ้าเราลุกขึ้นมา ช่วยกันเดินหน้าต่อ ทำตามแนวทางคำสอนดีๆ ของพ่อ และก้าวเดินต่อไป เขากล่าวย้ำให้กำลังใจตนเองและคนทั้งประเทศให้ลุกขึ้นมาเพื่อให้พ่อหลวง พระผู้เสด็จสู่สวรรคาลัย สบายพระราชหฤทัย.,ชมคลิป
ประเทศไทยจะต้องเข้มแข็ง เพื่อในหลวง เป็นอีกหนึ่งคลิปที่มีความยาวเพียง 3 นาทีเศษ  จากฝีมือของช่างภาพชื่อดังที่นำเสนอออกมาสะท้อนภาพอีกมุมหนึ่งนอกจากความโศกเศร้าในการสูญเสียบุคคลสำคัญของประเทศ ที่ได้รับการพูดถึงอย่างมากมาย  
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,จักรวินทร์,อาร์ม จักร์กวินทร์